b'\n_START_ARTICLE_\nElinkeinoel\xc3\xa4m\xc3\xa4n keskusliitto\n_START_SECTION_\nEK:n teht\xc3\xa4v\xc3\xa4t\n_START_PARAGRAPH_\nEK:n tarkoituksena on edustaa j\xc3\xa4seni\xc3\xa4\xc3\xa4n elinkeino- ja ty\xc3\xb6markkinapoliittisissa asioissa sek\xc3\xa4 yhteiskunnallisessa p\xc3\xa4\xc3\xa4t\xc3\xb6ksenteossa. J\xc3\xa4rjest\xc3\xb6n tavoitteita ovat my\xc3\xb6s mm. yritys- ja elinkeinotoiminnan kilpailukyvyn varmistaminen sek\xc3\xa4 yritt\xc3\xa4jyyden, markkinatalouden, terveiden liiketoiminnan muotojen ja kansainv\xc3\xa4listymisen tukeminen._NEWLINE_EK:n toimitusjohtaja on Jyri H\xc3\xa4k\xc3\xa4mies vuodesta 2012.\n_START_SECTION_\nEU-edunvalvonta\n_START_PARAGRAPH_\nNoin 70\xc2\xa0% elinkeinoel\xc3\xa4m\xc3\xa4\xc3\xa4 koskevasta lains\xc3\xa4\xc3\xa4d\xc3\xa4nn\xc3\xb6st\xc3\xa4 on l\xc3\xa4ht\xc3\xb6isin EU:sta ja valtaosa EU lains\xc3\xa4\xc3\xa4d\xc3\xa4nn\xc3\xb6st\xc3\xa4 vaikuttaa yritystoimintaan. _NEWLINE_EK seuraa ja vaikuttaa EU-hankkeisiin, jotka koskettavat yritystoimintaa. EK:lla on toimisto Brysseliss\xc3\xa4. Sen lis\xc3\xa4ksi EK:n asiantuntijat Suomessa vastaavat oman alansa EU-vaikuttamisesta._NEWLINE_Brysselin toimisto tuottaa ja v\xc3\xa4litt\xc3\xa4\xc3\xa4 lains\xc3\xa4\xc3\xa4d\xc3\xa4nn\xc3\xb6n valmistelijoille ja p\xc3\xa4\xc3\xa4t\xc3\xb6ksentekij\xc3\xb6ille tietoa suomalaisten yritysten n\xc3\xa4kemyksist\xc3\xa4 ja tiedottaa EU-hankkeista Suomen elinkeinoel\xc3\xa4m\xc3\xa4lle._NEWLINE_Ek pit\xc3\xa4\xc3\xa4 yhteytt\xc3\xa4 elinkeinoel\xc3\xa4m\xc3\xa4n eurooppalaisiin sisarj\xc3\xa4rj\xc3\xa4rjest\xc3\xb6ihin ja on j\xc3\xa4sen Euroopan elinkeinoel\xc3\xa4m\xc3\xa4\xc3\xa4 ja ty\xc3\xb6nantajia edustavassa j\xc3\xa4rjest\xc3\xb6ss\xc3\xa4 BusinessEuropessa.\n_START_SECTION_\nVaalituki\n_START_PARAGRAPH_\nVuoden 2012 presidentinvaaleissa EK tuki TT-s\xc3\xa4\xc3\xa4ti\xc3\xb6n kautta Kokoomuksen Sauli Niinist\xc3\xb6n kampanjaa 30\xc2\xa0000 eurolla sek\xc3\xa4 Keskustan ehdokkaan Paavo V\xc3\xa4yrysen kampanjaa 30\xc2\xa0000 eurolla'